Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Bálint Lovász
Filip Šuran
2.  Zahraničná pracovná cesta:
15.-17.3.2019, Rumunsko

3.  Rámcový program pobytu:
podľa priloženéhoprogramu (pozvánky)

4.  Stručný priebeh rokovaní, resp. študijného pobytu:
Európsky konvent študentov sa tentokrát konal v meste Timisoara, Rumunsko. Organizovala ju Rumunská študentská únia (ANOSR), ktorá je súčasťou študentskej aliancie V4+ a je našim partnerom. 
ESC bolo zamerané na informovanie a update o agende európskej študentskej únie v prebiehajúcich kľúčových témach. 
-	Graduate trackin system: v rámci systému zabezpečovania kvality vzdelávania je kľúčové, aby sme dokázali sledovať uplatniteľnosť vzdelania, vedomostí, kompetencií a skúseností našich študentov nadobudnutých počas vzdelávacieho cyklu. Snaha je tiež zameriavať sa na pohľad absolventov na trh práce a spätne na vzdelanie, ktoré dokážu hodnotiť už ako aktívny účastníci pracovného života. ESU bude pomáhať svojou know-how ŠRVŠ pri navrhovaní systému Graduate tracking v rámci nového akreditačného procesu. 
-	Európska sieť špičkových univerzít / joint diplomas – Počas ESC sa prezentoval zámer Európskej komisie, ktorá sa rozhodla vytvoriť sieť špičkových Európskych univerzít pre vyššiu konkurencieschopnosť so svetom. Jednalo by sa o dvadsiatku univerzít, ktoré by napokon mohli vytvárať medzi sebou spoločné študijné programy a taktiež vydávať spoločné diplomy. Túto iniciatívu sa EK rozhodla aj masívne finančne podporiť. 
-	Digitalizácia vzdelávania 
-	Nové peer pracovné skupiny v rámci Bologna follow up group: Vytvorili sa 3 pracovné skupiny, ktorých cieľom je bližšie špecifikovať problémy a navrhnúť riešenia pre 3 konkrétne oblasti: 
o	 Medzinárodné automatické uznávanie diplomov
o	 Systém zabezpečovania kvality 
o	 ECTS kreditový systém a kvalifikačné rámce. 
Súčasťou týchto pracovných skupín je aj Slovensko a preto budeme iniciovat stretnutie s ministerstvom školstva, aby sme sa do týchot skupín vedeli zapojiť. Tak isto plánujeme užšie už zapájať akreditačnú agentúru, keďže primárne sa otázka zabezpečovania kvality vzdelávania bude týkať už SAA, a nie ministerstva školstva. 
Naše inciatívy
Stretnutie V4+ student alliance 
-	Uskutočnilo sa stretnutie V4+. Konštatovali sme, že nie je vhodný spôsob práce, ak koordinovanie prevezme človek, ktorý je síce skúsený, no nie je už v štruktúrach ani jednej z organizácií. Preto sme sa rozhodli, že na ďalšom zasadnutí zvolíme nového koordinátora. ŠRVŠ má ambíciu prevziať koordinovanie V4 tak, ako to prezentovala už na stretnutí v Bratislave 2017 aj 2018. Aktuálny stav vnímame ako dobrá príležitosť pre prebranie štafety a tým aj formovanie V4+ na základe aj svojich plánov a strategických cieľov. 
-	Jedným zo záverov zasadnutia V4 v Bratislave bola dohoda na vytvorení právnej subjektivity aliancie V4+. Ide hlavne o spôsob akým by sme dokázali čerpať financie na rôzne projekty zamerané na spoločné aktivity ako aj tvorbu spoločných politík v oblasti vzdelávania a zdieľanie najlepších skúseností a dobrých praktík. Iniciatívu prevzala vzhľadom na dobrý administratívny aparát Maďarská študentská únia, ktorá bude takémuto združeniu (konzorciu) formálne šéfovať. 
Stretnutie k projektu Erasmus + 
-	ŠRVŠ iniciatívne začala riešiť možnosť zapojenia sa do Európskych projektových schém, aby mohla nezávisle pracovať na agende zabezpečovania kvality. Oslovili sme preto HÖOK, ESU a Poľskú akreditačnú agentúru pre prípravu spoločného projektu. Počas ESC v Rumunsku sa konalo projektové stretnutie, kde sme si určili intelektuálne výstupy a tiež v hrubých rysoch rozpočet projektu. Na zasadnutí bola prítomná aj expertka na Erasmus + projekty, ktorá aktuálne pracuje ako šéfka kancelárie Európskej študentskej únie, a tak sme ju dokázali využiť ako hodnotnú pomoc pri pripravovaní projektu. S pomocou prezidenta ESU sa podarilo nadviazať partnerstvo s Poľskou akreditačnou agentúrou, ktorá vzhľadom na rozsah a odbornosť práce je pre nás veľkou inšpiráciou. 
Počas stretnutia sa taktiež riešili nasledujúce voľby do orgánov ESU. 

5.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Bálint Lovász, Filip Šuran		

Dátum: 19.03.2019

Správu schválil:  prof. RNDr. Ján TURŇA, CSc., generálny riaditeľ